CELEX: 32022R0680
Language: hr
Date: 2022-04-27 00:00:00
Title: Provedbena uredba Komisije (EU) 2022/680 оd 27. travnja 2022. o izmjeni informacija u Prilogu Provedbenoj uredbi (EU) 2020/178 uključivanjem Ujedinjene Kraljevine (Sjeverna Irska) među zemlje podrijetla iz kojih se bilje, voće, povrće, cvijeće i sjemenke mogu unositi na područje Unije bez fitosanitarnog certifikata

28.4.2022   
               
               
                  HR
               
               
                  Službeni list Europske unije
               
               
                  L 125/1
               
            
         PROVEDBENA UREDBA KOMISIJE (EU) 2022/680
         оd 27. travnja 2022.
         o izmjeni informacija u Prilogu Provedbenoj uredbi (EU) 2020/178 uključivanjem Ujedinjene Kraljevine (Sjeverna Irska) među zemlje podrijetla iz kojih se bilje, voće, povrće, cvijeće i sjemenke mogu unositi na područje Unije bez fitosanitarnog certifikata
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 45. stavak 1. četvrti podstavak,
         budući da:
         
                     (1)
                  
                  
                     Provedbenom uredbom Komisije (EU) 2020/178 (2) propisano je da države članice, morske luke, zračne luke i međunarodni prijevoznici moraju na svim točkama ulaska u Uniju i u svim prijevoznim sredstvima kojima se ulazi u Uniju postaviti plakate s određenim informacijama koje se odnose na zabrane i zahtjeve za unošenje bilja, biljnih proizvoda i drugih predmeta i koje su namijenjene za sve putnike koji stižu iz trećih zemalja. Konkretno, u Prilogu toj provedbenoj uredbi utvrđen je plakat s takvim informacijama, uključujući informacije o trećim zemljama iz kojih se bilje, voće, povrće, cvijeće i sjemenke mogu unositi na područje Unije bez fitosanitarnog certifikata.
                  
               
                     (2)
                  
                  
                     U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (dalje u tekstu „Sporazum o povlačenju”), a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, Uredba (EU) 2016/2031 i akti Komisije koji se na njoj temelje, kao što je Provedbena uredba (EU) 2020/178, primjenjuju se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja predviđenog u Sporazumu o povlačenju.
                  
               
                     (3)
                  
                  
                     Stoga bi informacije na plakatu utvrđenom u Prilogu Provedbenoj uredbi (EU) 2020/178 trebalo izmijeniti kako bi se Ujedinjenu Kraljevinu (Sjevernu Irsku) uključilo među zemlje podrijetla iz kojih se bilje, voće, povrće, cvijeće i sjemenke mogu unositi na područje Unije bez fitosanitarnog certifikata. Prilog Provedbenoj uredbi (EU) 2020/178 trebalo bi stoga na odgovarajući način izmijeniti.
                  
               
                     (4)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Izmjena Provedbene uredbe (EU) 2020/178
            Prilog Provedbenoj uredbi (EU) 2020/178 zamjenjuje se tekstom iz Priloga ovoj Uredbi.
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 317, 23.11.2016., str. 4.
         
         
            (2)  Provedbena uredba Komisije (EU) 2020/178 оd 31. siječnja 2020. o prezentiranju informacija o zabranama u pogledu unošenja bilja, biljnih proizvoda i drugih predmeta na područje Unije u skladu s Uredbom (EU) 2016/2031 Europskog parlamenta i Vijeća putnicima koji stižu iz trećih zemalja i korisnicima poštanskih usluga te klijentima određenih specijaliziranih subjekata (SL L 37, 10.2.2020., str. 1.).
      
      
         
            PRILOG
            
               
                  
                     „PRILOG
                     Plakat iz članka 1.
                     
                        
                  
               ”